Diari Oficial de la Generalitat Valenciana


Sumari del DOGV 4245, del 09-05-2002 (2002/4358)

Informació pública de la revocació de la convocatòria per a cobrir dues places d'auxiliar administratiu per oposició lliure i quatre places d'administratiu en torn de promoció interna.
----------------------------------------------------------------------------------------------------------------------------------------------------------------------------------------

### Dades del document

Número de DOGV
:   4245

Data del DOGV
:   09-05-2002

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2002/4358


Data del document
:   16-04-2002

Organisme emissor
:   Ajuntament de Pilar de la Horadada

Tipus de document
:   Convocatòria

Descriptors 

:   * Pilar de la Horadada
    * concurs administratiu
    * administració local
    * professió administrativa

Informació pública de la revocació de la convocatòria per a cobrir dues places d'auxiliar administratiu per oposició lliure i quatre places d'administratiu en torn de promoció interna. [2002/A4358]
  
Mitjançant la Resolució de l'Alcaldia de data 8 de desembre de 2001, es van aprovar les distintes bases per a la provisió en propietat de: dues places d'auxiliar administratiu pel procediment d'oposició lliure, vacants en la plantilla de funcionaris de carrera de l'Ajuntament de Pilar de la Horadada (Alacant), i quatre places d'administratiu en torn de promoció interna, vacants, així mateix, en esta corporació.
  
Les convocatòries dels processos selectius per a la cobertura de les places esmentades van ser publicades en els butlletins oficials corresponents, i les seues bases estan publicades íntegrament en el Butlletí Oficial de la Província d'Alacant número 291, de 21 de desembre de 2001, i s'ha obert i ha finalitzat el termini de presentació d'instàncies, tràmit en què es troba actualment el procés selectiu.
  
Posteriorment a la publicació de les convocatòries i bases esmentades, es rep en esta corporació un escrit del Servei de Règim Local de la Direcció General d'Administració Territorial, adscrita a la Conselleria de Justícia i Administracions Públiques de la Generalitat Valenciana, on es formulen diverses consideracions sobre la convocatòria relativa al procés de promoció interna, anunciant-se la intenció d'impugnar la resolució de convocatòria davant de la jurisdicció contenciosa administrativa si no s'anul·len o modifiquen les bases ja esmentades.
  
Vista l'argumentació i fonaments de dret esgrimits per la Generalitat Valenciana en l'escrit, i que en conseqüència no es pot convocar legalment la totalitat de les places d'administratius establides en l'oferta d'ocupació pública de la corporació a promoció interna, això repercuteix, així mateix, en les places d'auxiliar administratiu, que, si es continuara amb la seua cobertura, s'incorreria en una desviació per excés, en la relació de llocs de treball i en la plantilla de personal funcionari aprovat pel Ple de l'Ajuntament, en el sentit d'haver convocat més places que les efectivament previstes i per tant pressupostades.
  
Atés, al seu torn, i en relació amb els procediments iniciats (convocatòria d'administratius i convocatòria d'auxiliar administratiu), esta administració pot, segons el que disposa l'article 105 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú (amb la redacció que en fa la Llei 4/1999), revocar-los en qualsevol moment, entenent que el límit de revocabilitat (segons la sentència del Tribunal Suprem, Sala Contenciosa Administrativa, de data 16 de juliol de 1982), es troba en els drets adquirits i, certament, la mera presentació d'una instància on se sol·licita prendre part de l'oposició ?sobre aquesta petició l'administració encara no s'ha pronunciat?, no origina en el qui la presenta sinó una expectativa de dret i no un autèntic dret, que només urgeix des del moment que, pronunciant-s'hi la corporació local, l'haguera inclòs en la llista provisional d'aspirants admesos.
  
Atés que l'Alcaldia és competent per a adoptar acords en la matèria, fent ús de les atribucions que a l'efecte li conferix l'article 21.1.g, article 4.g i l'article 53 de la Llei 7/1985, de 2 d'abril, Reguladora de les Bases de Règim Local, i de conformitat amb el que disposa l'article 105 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, resolc:
  
Primer
  
Revocar i deixar sense efecte la convocatòria de proves selectives per a la provisió en propietat de quatre places d'administratius (administració general) en torn de promoció interna, publicada en el Butlletí Oficial de la Província d'Alacant número 291 de 21 de desembre de 2001.
  
Segon
  
Revocar i deixar sense efecte la convocatòria de proves selectives per a la provisió en propietat de dues places d'auxiliar administratiu (administració general) en torn lliure, publicada en el Butlletí Oficial de la Província d'Alacant número 291, de 21 de desembre de 2001.
  
Tercer
  
Ordenar al Negociat de Recursos Humans de l'esmentada corporació la comunicació de la present resolució en les publicacions oficials que corresponguen perquè se'n prenga coneixement, així com a cada un dels sol·licitants que van cursar la sol·licitud de participació en les proves selectives de les convocatòries revocades.
  
Quart
  
Ordenar a l'Àrea Economicofinancera de la corporació la realització dels tràmits oportuns per a la devolució de les taxes d'examen d'aquells que les van fer efectives junt amb la sol·licitud de participació en les proves selectives de les convocatòries revocades.